armvectores/hy_wikipedia_2023 huggingface dataset:
Չաբար

Չաբար (խորվ.՝ Čabar), քաղաք է Խորվաթիայում, գտնվում է Պրիմորսկո Գորանսկա շրջանի Գորսկի Կոտարի հյուսիսային մասում։ Քաղաքը կանգնած է փոքրիկ Չաբրանկի գետի աջ ափին (Կուպա վտակ), որի հետ սահմանակցում է Սլովենիան։ Քաղաքի բնակչությունը ըստ 2001 թվականի տվյալների կազմում է 511 մարդ, իսկ համայնքների հետ միասին բնակչության թիվը կազմում է 4387 մարդ, որոնցից 95%-ը խորվաթներն են։ Չաբարը Խորվաթիայի լեռնադահուկային սպորտի կենտրոններից մեկն է։
Քաղաքով անցնում է Դելնիցե - Չաբար - Սլովենիա ավտոճանապարհը։
Քաղաքը հիմնադրվել է 1642 թվականին Խորվաթիայի իշխան Պետրոմ Զրինսկի կողմից, որը նպաստում է քաղաքի աճին ու զարգացմանը։ XVII դարի 50-ական թվականներին այստեղ կառուցվեց առաջին դարբնոցը, որը հատագայում դարձավ դարբնական կենտրոններից մեկը։ XVII դարի վերջում կառուցվեց սուրբ Անտոնիա եկեղեցին։


== Ծանոթագրություններ ==


== Արտաքին հղումներ ==
Официальный сайт города Бакар (խորվ.)
Туристическое сообщество города Чабар Archived 2022-01-24 at the Wayback Machine. (խորվ.)(անգլ.)
Ջեֆերսոն շրջան (Ջորջիա)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.368 կմ² է, բնակչությունը՝ 17.266 մարդ (2010 թ. տվյալներով)։ Շրջկենտրոնն է Լյուիսվիլ բնակավայրը։ Կազմավորվել է 1796 թ.։
Woman (երգ, Doja Cat)

Woman , ամերիկացի երգչուհի և երգերի հեղինակ Dj Cat-ի (Ամալա Ռատնա Զանդիլե Դլամինի) երգը, որը թողարկվել է որպես չորրորդ սինգլ նրա «Planet Her» երրորդ ստուդիական ալբոմից  հոկտեմբերի 1-ին 2021-ին Kemosabe և RCA լեյբլներում։ 


== Կոմպոզիցիա ==
«Woma»-ը «կանացիության և կանացի բազմազանություն  անամոթ ձոն» է, որը նաև հետազոտում է կնոջ առօրյայի մտքերը, հույզերն ու դժվարությունները։ Աֆրոբիթ ոճով պայծառ, էներգետիկ երգ է, որը նաև նկարագրվել է որպես փոփ երաժշտության, R&B-ի և ռեգգիի  միաձուլում։


== Երաժշտական տեսահոլովակ ==
Երգի տեսահոլովակը թողարկվել է 2021 թվականի դեկտեմբերի 3-ին։ Տեսահոլովակը ոգեշնչում է Մայքլ Ջեքսոնի «Remember the Time» տեսահոլովակից։ Դրանում նկարահանվել է ամերիկացի երգչուհի Թեյանա Թեյլորը դերասանուհի և մոդել Գյոթչայի (Guetcha) հետ։ Տեսահոլովակի սյուժտային գծերն ու բեմադրությունը ոգեշնչված են «Ավազաբլուր» (2021) ֆիլմից։ Girls Who Code կանանց ոչ առևտրային կազմակերպության հետ համագործակցությամբ «Woman»-ը դարձել է առաջին կոդավորվող երաժշտական տեսահոլովակը, որտեղ երկրպագուները կկարողանան ինքնուրույն ուղղումներ կատարել JavaScript, Python կամ CSS ծրագրավորման լեզուներով DojaCode-ի միջոցով։


== Հիթ-շքերթներ ==


== Հավաստագրեր ==
Կաղապար:Certification Table Separator


== Թողարկման պատմություն ==


== Ծանոթագրություններ ==
Էնդրյու Դիվոֆ

Էնդրյու Դիվոֆ (անգլ.՝ Andrew Daniel Divoff, հուլիսի 2, 1955(1955-07-02), Անսոատեգի, Վենեսուելա), ռուսական ծագմամբ ամերիկացի դերասան։


== Կենսագրություն ==
Էնդրյու Դենիել Դիվոֆը ծնվել է 1955 թվականի հուլիսի 2-ին, Սան Տոմե, Վենեսուելայում։ Հայրը՝ ռուս, մայրը՝ վենեսուելուհի։ Դիֆոֆը դա Անդրեի Դիվովի ազգանվան անգլիական տարբերակն է, պահպանված է հնչյունակազմությամբ և ոչ անգլո-ռուսական թարգմանությամբ։ Էնդրյու Դիվոֆի առաջին կինը՝ Ռաիսա Դանիլովան, նույնպես եղել է ռուս և նույնպես՝ դերասան, բայց ոչ այնքան հայտնի, որքան ամուսինն է։ Նրանք ամուսնացած են եղել 1992 - 1998 թթ.։
Էնդրյուն խոսում է հետևյալ ութ լեզուներով՝ անգլերեն, ռուսերեն, իսպաներեն, իտալերեն, ֆրանսերեն, գերմաներեն, կատալաներեն և պորտուգալերեն։


==== Կարիերա ====
Էնդրյու Դիվոֆը ֆիլմերում սկսել է նկարահանվել 80-ական թվականների սկզբին։ Նա հայտնի է ի շնորհիվ հետևյալ ֆիլմերի՝

«Ուրիշ 48 ժամ» (1990),
«Գիշերային հերթափոխ» (1990),
«Խաղալիք զինվորիկներ» (1991),
«Կորած միլիոններ» (1994),
«Ադրենալին։ Ուսադրի վախ» (1996),
«Նախագահի ինքնաթիռ»(1997),
«Երազանքներ կատարողը» (1997),
«Երազանքներ կատարողը 2» (1999),
«Ամերիկյան երազանք» (2006),
«Ինդիանա Ջոնսը և բյուրեղապակյա գանգերի թագավորությունը»(2008)
և այլ ֆիլմերՆկարահանվել է նաև սերիալներում՝

«Լրտեսուհի»
«Կորուսյալները»
«Սև բիծ»
«Ազդեցություն»
«C.S.I.: Մայամիի հանցաքի վայր»
«Մտածել ինչպես հանցագործը»


== Ծանոթագրություններ ==
Ալեքսեևկա (գյուղ, Սումիի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ուկրաիներեն՝ Олексіївка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Ալեքսեևկա գյուղում բնակվում էր 547 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեկտիֆիկացում

Ռեկտիֆիկացում (ուշ լատիներեն՝ rectificatio-համուղղում, ուղղում, լատիներեն՝ rectus-ուղիղ, ճիշտ և facere-կատարել), մի քանի բաղադրիչներից բաղկացած հեղուկ խառնուրդները բաժանելու եղանակ։ Ռեկտիֆիկացումը հիմնված է հեղուկի բազմապատիկ գոլորշիացման և հեղուկի գոլորշիների կոնդենսացման կամ խառնուրդի միակի գոլորշիացման (բաղադրիչների հաջորդական բազմաստիճան կոնդենսացման) վրա։ Իրականացվում է ռեկտիֆիկացման սյուներում։ Կիրառվում է քիմիայում, սպիրտի (սպիրտ-ռեկտիֆիկատի ստացման), նավթավերամշակման (օրինակ, հեղուկ վառելիքի անջատման) արդյունաբերության մեջ, գունավոր մետալուրգիայում (տարբեր մետաղների քլորիդների բաժանման), հեղուկացված գազերի բաժանման համար։
Մարկ Ուոլբերգ

Մարկ Ռոբերտ Մայքլ Ուոլբերգ (անգլ.՝ Mark Robert Michael Wahlberg, հունիսի 5, 1971(1971-06-05)[…], Բոստոն, ԱՄՆ), ամերիկացի դերասան, պրոդյուսեր և երաժիշտ։
Համաշխարհային ճանաչում է ձեռք բերել որպես դերասան։ 1990-ականներին խաղացել է մի շարք փոքր ֆիլմերում։ Նա աչքի ընկավ «Գիշերը բուգի ոճով» ֆիլմով։ Դրանից հետո նա սկսեց նկարահանվել այնպիսի հաջող ֆիլմերում, որպիսիք են «Իդեալական փոթորիկ», «Կապիկների մոլորակը», «Գողություն իտալական ձևով», «Մաքս Փեյն», «Ուրացողները» ֆիլմերը։ Երկու անգամ ներկայացվել է Օսկարի։ 2000-ականների երկրորդ կեսերից սկսել է զբաղվել կինոպրոդյուսերությամբ։
Որպես ռեփեր ճանաչում է ձեռք բերել 1990-ականներին։


== Ֆիլմագրություն ==


=== Դերակատարումներ ===


=== Պրոդյուսեր ===


== Ծանոթագրություններ ==
Դնեսինո

Դնեսինո (ռուս.՝ Днесино), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9757) Ֆելիքսդեջագեր

(9757) Ֆելիքսդեջագեր (անգլ.՝ Felixdejager), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,89528 ա. մ., առավելագույնը մոտենում է 2,7275 ա. մ. հեռավորության վրա և հեռանում 3,0631 ա. մ., իսկ Երկրի ուղեծրին Ֆելիքսդեջագեր աստերոիդը նվազագույնը մոտենում է 1,7142 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1799,43 երկրային օրվա ընթացքում, իր ուղեծրով շարժվելով միջինում 0,200064 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9757) Ֆելիքսդեջագեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոֆյա Կովալևսկայա

Սոֆյա Վասիլիևնա Կովալևսկայա (ռուս.՝ Софья Васильевна Ковалевская, հունվարի 3 (15), 1850, Մոսկվա, Ռուսական կայսրություն[…] - փետրվարի 10, 1891(1891-02-10)[…], Hedvig Eleonora parish, Շվեդիա), ռուս մաթեմատիկոս, արձակագիր և հրապարակախոս, Ռուսաստանի և Հյուսիսային Եվրոպայի պատմության մեջ առաջին դասավանդող կին-պրոֆեսոր, Պետերբուրգի ԳԱ թղթակից անդամ (1889 թ.)։ Սոֆյա Կովալևսկայայի ուսուցիչներից մեկն էր հայտնի գերմանացի մաթեմատիկոս Կարլ Վեյերշտրասը։
Ռուսաստանում գիտությամբ զբաղվելու և դասավանդելու հնարավորություն չունենալով (կանանց մուտքը համալսարան արգելվում էր) մեկնել է արտասահման։ 1884 թ.-ից՝ Ստոկհոլմի համալսարանի մաթեմատիկայի պրոֆեսոր։ Հիմնական աշխատանքները վերաբերում են դիֆերենցիալ հավասարումներին, անալիտիկ ֆունկցիաներին, մեխանիկային (անշարժ կետի շուրջը պինդ մարմնի պտտման ուսումնասիրություն) և աստղագիտությանը (Սատուրնի օղակի ձևի մասին)։
Հեղինակ է գեղարվեստական մի շարք գործերի՝ «Նիհիլիստուհին» (1891), «Մանկության հիշողություններ» (1890) և այլն։


== Գրականություն Ս. Կովալևսկայայի մասին ==
Полубаринова-Кочина П. Я. Софья Васильевна Ковалевская. 1850-1891։ Её жизнь и деятельность. Гостехиздат, 1955.(Люди русской науки).
Малинин В. В. Софья Ковалевская - женщина-математик. Её жизнь и учёная деятельность. - ЦИТ СГГА, 2004.
Սաղաթելյան Վ. Վ., Տաղանդավոր կին մաթեմատիկոսը, Ե., 1952։


== Ծանոթագրություններ ==


== Հղումներ ==
Ս. Կովալևսկայայի մասին
Տոլլա

Անվան այլ կիրառումների համար տե՛ս՝ Տոլլա (այլ կիրառումներ)Տոլլա (էստ․՝ Tolla), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոդնիկի (գյուղ, Կալտասինսկի շրջան)

Անվան այլ կիրառումների համար տե՛ս՝ ՌոդնիկիՌոդնիկի (ռուս.՝ Родники, բաշկիրերեն՝ Родники), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հուլիսի 19

Հուլիսի 19, տարվա 200-րդ (նահանջ տարիներին՝ 201-րդ) օրն է։

Տարվա ավարտին մնում է 165 օր։


== Դեպքեր ==
1900՝ բացվեց Փարիզի մետրոյի առաջին գիծը
1926՝ Եկատերինոսլավ քաղաքն ստանում է Դնեպրոպետրովսկ Днiпропетровськ անունը
1949 - Լաոսն անկախություն է ստանում Ֆրանսիայից
1952 - Հելսինկիում բացվեցին XV օլիմպիական խաղերը


== Ծնունդներ ==
1819 - Գոտֆրիդ Կելլեր շվեյցարացի բանաստեղծ
1834 - Էդգար Դեգա ֆրանսիացի նկարիչ
1893 - Վլադիմիր Մայակովսկի ռուս պոետ
1896 - Արչիբալդ Ջոզեֆ Քրոնին շոտլանդացի ֆիզիկոս և գրող
1898 - Հերբերտ Մարկուզե գերմանա-ամերիկացի սոցիոլոգ և փիլիսոփա
1934 - Սիպիլ, գրող, մանկավարժ
1938 - Վախթանգ Կիկաբիձե վրաց դերասան
1944 - Հաղթանակ Շահումյան, նկարիչ
1947 - Բրայան Մեյ բրիտանացի երգիչ, երգահան, կիթառահար, պրոդյուսեր և աստղաֆիզիկոս (Քուին)
1960 - Ատոմ Էգոյան կանադահայ ռեժիսոր
1972 - Էբբե Սանդ դանիացի ֆուտբոլիստ
1982 - Ջարեդ Պադալեկի ամերիկացի դերասան
1984 - Ադամ Մորիսոն, ամերիկացի նախկին բասկետբոլիստ
1989 - Մասիս Ալեքսանյան, Արցախյան ազատամարտի մասնակից


== Մահեր ==
1374՝ Ֆրանչեսկո Պետրարկա
1908 - Եղիա Տեմիրճիպաշյան արևմտահայ գրող, փիլիսոփա
1956 - Պաուլ Ռորբախ Ռուբեն գերմանացի քաղաքական և հասարակական գործիչ
1984 - Ֆաինա Ռանևսկայա,ԽՍՀՄ դերասանուհի
1993 - Էյմար Կլոս Elmar Klos չեխ ռեժիսոր
2010 - Ռաֆայել Նահապետյան, գրող
2011 - Կարեն Խաչատրյան Карэн Хачатурян ռուսաստանցի հայազգի կոմպոզիտոր
2013 - Միխայիլ Գորշենյով Михаил Горшенев ռուս րոք-երաժիշտ


== Տոներ ==
Անկախության օր՝
Լաոս


== Ծանոթագրություններ ==
Ամուլսարի լեռներ

Ամուլսարի լեռներ, Ամուլսարի լեռնաշղթա, լեռնաշղթա Հայաստանում։ Կազմում է Զանգեզուրի լեռնաշղթայի հյուսիսային նասը։ Ձքվում է Լերկասար գագաթից մինչև Փոքր Ծարասար լեռնհանգոյւցը։ Ամենաբարցր գագաթը համանուն լեռն է։ Երկարությունը 25 կմ։


== Ծանոթագրություններ ==
(3155) Լի

(3155) Լի (անգլ.՝ Lee), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 28-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,342575 ա. մ., առավելագույնը մոտենում է 2,1079 ա. մ. հեռավորության վրա և հեռանում 2,5773 ա. մ.։ Արեգակի շուրջ մեկ ամբողջական պտույտ է կատարում 1309,6 երկրային օրվա ընթացքում, իր ուղեծրով շարժվելով միջինում 0,274893 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3155) Լի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեֆ Բրիջես

Ջեֆ Բրիջես (անգլ.՝ Jeffrey Leon Bridges, դեկտեմբերի 4, 1949(1949-12-04), Լոս Անջելես, Կալիֆոռնիա, ԱՄՆ), ամերիկացի դերասան, երգիչ և պրոդյուսեր։ «Օսկար լավագույն դերասանի համար» հեղինակավոր մրցանակի է արժանացել «Խենթ սիրտ» կինոնկարում արբեմոլ երգչի դերը տպավորիչ կերպով կատարելու համար։ Օսկար կինոմրցանակի է առաջադրվել նաև «Վերջին կինոսեանսը» («The Last Picture Show») (1971), «Որոտն ու արագոտնը» («Thunderbolt and Lightfoot») (1974), «Աստղամարդը» («Starman») (1984), «Հավակնորդը» («The Contender») (2000), « Իսկական տոկունություն» («True Grit») (2010) և «Դժոխք կամ բարձր ջուր» («Hell or High Water») (2016) ֆիլմերում կատարած դերերի համար։ Հիշարժան դերակատարումներով է հանդես եկել նաև հանրահայտ այնպիսի ֆիլմերում, ինչպես՝ «Հեքիաթային հացթուխ տղեկներ» («The Fabulous Baker Boys», 1989), «Ձկնորս արքան» («The Fisher King»1991), «Մեծն Լեբովսկին» («The Big Lebowski», 1998), «Քինֆ-Քոնգ» («King Kong», 1976), «Գահը» («Tron», 1982), «Երկաթե մարդը («Iron Man», 2008), «Վատ ժամանակներ El Royale-ում» («Bad Times at the El Royale, 2018») և այլ կինոնկարներում (2018)։


== Ծանոթագրություններ ==


== Արտաքին հղումներ ==
Պաշտոնական կայքՋեֆ Բրիջես Internet Movie Database կայքում
Jeff Bridges at Emmys.com
Ուղղախոսական բառարան

Ուղղախոսական բառարան, բառարանի տեսակ. կարող է ընդգրկել լեզվի մեջ գործածվող բոլոր բառերը՝ սահմանված, նորմավորված արտասանությամբ. կարող է և ներառել միայն գրության և արտասանության տարբերության կամ արտասանական դժվարություն ունեցողները։
Մեզանում տիպիկ ուղղախոսական բառարաններ չեն ստեղծվել, մեծ մասամբ դրանք ունեցել են առանձին բառարաններին կից կազմված բառացանկերի տեսք կամ էլ զուգակցված այլ բնույթի (օրինակ՝ ուղղագրական) բառարանի բառացանկի հետ. օրինակ, Արարատ Ղարիբյանի և Գևորգ Պարիսի «Դպրոցական ուղղագրական բառարանի» բառացանկին կից՝ վերջում կա «Ուղղախոսական համառոտ բառարան» հատվածը։
Ամենաընդարձակը այս բնագավառում Հովհաննես Բարսեղյանի կազմած «Ուղղագրական-ուղղախոսական, տերմինաբանական բառարանն» է (Երևան, 1973)։ Գլխաբառի դիմաց (փակագծերում) ցուցադրված են գրությանը չհամապատասխանող արտասանությունները (բառերը կամ համապատասխան հնչյունակապակցությունները). շեշտի նշանը գործածված է շեշտադրության մեջ կանոնական դեպքերի համար. ձայնարկություններն ունեն համապատասխանաբար բացականչական նշան կամ շեշտանշան։


== Աղբյուրներ ==
Հ. Զ. Պետրոսյան, Հայերենագիտական բառարան, Երևան, «Հայաստան», 1987, էջ 598։


== Արտաքին աղբիւրներ ==
«Ուղղագրական-ուղղախոսական, տերմինաբանական բառարան», Հովհաննես Խաչատուրի Բարսեղյան։ «Լույս» Հրատարակչություն, Երեւան, 1973։
Սպարտակ Խաչատրյան

Սպարտակ Կարապետի Խաչատրյան (1925 - 2008), հայ ինժեներ-գյուտարար, տեխնիկական գիտությունների թեկնածու։ ՀԽՍՀ վաստակավոր ինժեներ, ՀԽՍՀ վաստակավոր գյուտարար։ Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից, մարտական փառքի բազմակի շքանշանակիր և մեդալակիր։ «Երևաննախագիծ» ինստիտուտի տնօրեն (1977-1982)։


== Գործունեություն ==
Սպարտակ Խաչատրյանն ավարտել է Երևանի պոլիտեխնիկական ինստիտուտը։ 1977-1982 թվականներին ղեկավարել է «Երևաննախագիծ» ինստիտուտը։ Ղեկավար պաշտոններ է զբաղեցրել «Հայհիդրոէներգանախագիծ» ինստիտուտում,  այնուհետև ղեկավարել է «Էներգացանցնախագիծ» ինստիտուտը, եղել նախագծման հայկական բաժնի ղեկավար, ապա նույն ինստիտուտի հայկական մասնաճյուղի տնօրեն, Երևանի քաղխորհրդի գործկոմի նախագահի տեղակալ նախագծման ու շինարարության գծով, «Հայէլեկտրասարքավորում» ընկերության գլխավոր տնօրենի տեղակալ գիտության գծով։
Մասնակցել է Սևան-Հրազդան ՀԷԿ-ի նախագծման աշխատանքներին, կազմել է Երևան քաղաքի էլեկտրամատակարարման առաջին նախագիծը, ստեղծել ստորգետնյա հաղորդակցման միջոցները կոռոզիայից պաշտպանող Հայաստանում առաջին լաբորատորիան, նախագծել և զարգացրել է էլեկտրահամակարգերը Հայաստանում և Սարատովի շրջանում, բացառիկ սարքեր, սարքավորումներ է մշակել ու պատրաստել ԽՍՀՄ-ի ողջ տարածքի և Արևելյան Եվրոպայի սոցերկրների էլեկտրահամակարգերի համար, զբաղվել է բնակարանաշինական, քաղաքացիական և վարչական կառույցների, ինչպես նաև՝ մետրոպոլիտենի զարգացման սխեմայի նախագծմամբ ու այլ աշխատանքներով։


== Գրականություն ==
Երևաննախագիծ 50, 1958-2008 թթ, Երևան, 2008 թ․, էջ 9։
Պիվսյանյու

Պիվասյանյու (ռուս.՝ Пывсянъю), գետ Ռուսաստանում, հոսում է Կոմի Հանրապետությունով, Արխանգելսկի մարզով։ Գետաբերանը գտնվում է Յոլվա գետի ձախ ափին՝ 136 կմ հեռավորության վրա։ Գետի երկարությունը կազմում է 44 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021722
Կոդը ըստ հիդրոլոգիական հետազոտության (ՌԴ) — 103002172
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Օլեգ Նաբոկով

Օլեգ Նիկոլաևիչ Նաբոկով (ռուս.՝ Олег Николаевич Набоков, հունվարի 9, 1942(1942-01-09), Տագանրոգ, Ռոստովի մարզ, ՌԽՖՍՀ, ԽՍՀՄ), խորհրդային և ռուս լրագրող, Տագանրոգի ռադիոտեխնիկական համալսարանի Պոլիտեխնիկական թանգարանի տնօրեն։


== Կենսագրություն ==
Ծնվել է 1942 թվականի հունվարի 9-ին։ Աշխատանքային գործունեությունն սկսել է Տագանրոգի Ա․ Չեխովի անվան № 2 ավագ պիոներական դպրոցում աշխատելով։
1965 թվականին ավարտել է Տագանրոգի ռադիոտեխնիկական ինստիտուտը, որտեղ հետագայում աշխատել է որպես հասարակական մասնագիտությունների ֆակուլտետի առաջին դեկաններից մեկը։ Նույն 1965 թվականին ավարտել է լրագրողների բարձրագույն դասընթացները Մոսկվայում և անմիջապես լիազորագրվել Մոսկվայի միջազգային կինոփառատոնում։
Ավարտել է ԽՍՀՄ թատերական գործիչների միությանը կից զանգվածային թատերական ներկայացումների ռեժիսորների դասընթացները։ Առաջին պրակտիկան անցկացրել է որպես Օլիմպիադա-80-ի գլխավոր ռեժիսորի օգնական։
Աշխատել է ԽՄԿԿ ՇԿ-ում և ՔԿ-ում Տագանրոգում։ Կուսակցական կարիերայի փոխարեն նախընտրել է աշխատել Տագանրոգի ռադիոտեխնիկական ինստիտուտի «Միուս» ԿԲ-ի արտադրական բաժնի ավագ ինժեներ։
Ստեղծել է Տագանրոգի ռադիոտեխնիկական համալսարանի պոլիտեխնիկական թանգարանը, որը հանդիսավորությամբ բացվել է 2002 թվականի սեպտեմբերի 12-ին՝ համալսարանի 50-ամյակի տոնակատարության օրը։ Տագանրոգի պոլիտեխնիկական թանգարանն առաջիններից մեկն է հրավիրվել Ռուսաստանի ICOM կոմիտեի երկրի գիտական և տեխնիկական թանգարանների միություն, իսկ նրա ստեղծող և տնօրեն Օլեգ Նաբոկովը ընտրվել է այդ կազմակերպության ղեկավարության կազմում։


== Ծանոթագրություններ ==


== Արտաքին հղումներ ==
Տագանրոգի ռադիոտեխնիկական համալսարանի Պոլիտեխնիկական թանգարանի պաշտոնական կայքը
Արա Պարսեղյան

Արա Ռաուլի Պարսեղյան (անգլ.՝ Ara Raoul Parseghian, մայիսի 21, 1923, Ակրոն - օգոստոսի 9, 2017) ) , ամերիկահայ պրոֆեսիոնալ ամերիկյան ֆուտբոլիստ, մարզիչ։


== Կենսագրություն ==
Արայի հայրը Հայոց ցեղասպանության ժամանակ Թուրքիայից գաղթվել է ԱՄՆ։ Մայրը եղել է ֆրանսուհի։ Արան եղել է երեք երեխաներից ամենակրտսերը։ Նա վաղ տարիքից զբաղվել է սպորտով, եղել է դասարանի ամենաակտիվ աշակերտը, 8-րդ դասարանում նրան դպրոց էին տեղափոխում պարեկային մեքենայով։ Որոշ ժամանակ զբաղվել է բասկետբոլով, իսկ ավելի ուշ՝ ֆուտբոլով։ 1942 թվականին ավարտել է դպրոցը և ընդունվել ինստիտուտ։ Հետագայում ուսումը շարունակում է զինվորական նավատորմում և միաժամանակ զբաղվում սպորտով հայտնի մարզիչ Պոլ Բրաունի մոտ, ինչի արդյունքում հասնում է մեծ հաջողությունների։ Ծառայությունից հետո Արան ուսումը շարունակել է Մայամիի համալսարանում։ Նրա հեղինականությունը ավելի բարձրացավ, երբ ընդգրկվեց համալսարանի թիմում։ Նրանով սկսեցին հետաքրքրվել Կլիվլենդ Բրաունս և Փիթսբուրգ Ստիլերս ակումբները։ Արան թողեց համալսարանը և պայմանագիր կնքեց Կլիվլենդ Բրաունս ակումբի հետ, որի մարզիչը Պոլ Բրաունն էր։ Առաջին մրցաշրջանի ժամանակ նա ցուցաբերեց լավ արդյունքներ, սակայն ստացած լուրջ վնասվածքի պատճառով Արան թողնում է ֆուտբոլը և դառնում մարզիչ։
Մարզչի իր կարիերան սկսել է Մայամիի համալսարանում։ Ստանձնելով նոր մարզչի դերը, նրա թիմը կարճ ժամանակահատվածում, Էն Սի Էյ Էյ-ի 1950 և 1951 թվականների առաջնություններում ցուցաբերեց լավագույն արդյունքներ։

1955 թվականին նա տեղափոխվում է մարզելու Էվանստոնի համալսարանի թիմը։ Այստեղ Արայի մարզած թիմը նույնպես հաջողություններ է ձեռք բերում, սակայ համալսարանի ֆինանսատնտեսական վիճակի վատթարացումից հետո նա տեղափոխվում է մարզելու Սաութ-Բենդ քաղաքի Նոթր Դամի համալսարանի թիմը։
1980 թվականին Արա Պարսեղյանը ընդգրկվել է ամերիկյան ֆուտբոլի փառքի սրահում։


== Ծանոթագրություններ ==
Ջոնաս Բլու

Գայ Ջեյմս Ռոբին (անգլ.՝ Guy James Robin, օգոստոսի 2, 1989(1989-08-02)[…], Լոնդոն, Միացյալ Թագավորություն), ավելի հայտնի է իր բեմական մականունով՝ Ջոնաս Բլու (անգլ.՝  Jonas Blue)- բրիտանացի երաժշտական պրոդյուսոր, երգերի հեղինակ և դիջեյ։


== Կարիերա ==
Լայն ճանաչում ստացավ 2016 թվականին՝ 1988 թվականին թողարկված Թրեյսի Չեպմենի «Fast Car» ստեղծագործության վրա ռեմիքսի դուրս գալուց հետո։ Սինգլը ստտղծված էր tropical house ոճով և ձայնագրված էր Dakota երգչուհու մասնակցությամբ։ Երգը զբաղեցրեց 2-րդ տեղը UK Singles Chart բրիտանական հիթ-շքերթում, ինչպես նաև դարձավ պլատինե Իտալիայում, Նոր Զելանդիայում, Ավստրալիայում։ 2016 թվականին երաժիշտը թողարկեց նոր սինգլ՝ «Perfect Strangers» անունով, JP Cooper բրիտանական երգչի մասնակցությամբ և «By Your Side»-ը RAYE երգչուհու մասնակցությամբ։ 2017 թվականի սկզբին դիջեյը ներկայացրեց նոր սինգլ «Mama» անունով, որը ստեղծված էր ավստրալիացի կատարող Ուիլիամ Սինդժեմի հետ համատեղ։


== Սկավառակագրություն ==


=== Ալբոմ-հավաքածուներ ===


=== Սինգլներ ===


=== Ռեմիքսներ ===
2016: Birdy — Keeping Your Head Up (Jonas Blue Remix)
2016: Էլլի Գոլդինգ — Still Falling For You (Jonas Blue Remix)
2017: Ժասմին Թոմփսոն — Old Friends (Jonas Blue Remix)
2017: Zedd և Կառա Ալեսսիա — Stay (Jonas Blue Remix)


== Ծանոթագրություններ ==
Աստերոիդների ցանկ (38101-38200)

Աստերոիդների ցանկ (38001-38100)  • Աստերոիդների ցանկ  • Աստերոիդների ցանկ (38201-38300)
 Աստերոիդների ցանկ (38001-38100)  • Աստերոիդների ցանկ  • Աստերոիդների ցանկ (38201-38300)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
(6207) Բուրվիլ

(6207) Բուրվիլ (անգլ.՝ Bourvil), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 24-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,331896 ա. մ., առավելագույնը մոտենում է 1,8681 ա. մ. հեռավորության վրա և հեռանում 2,7957 ա. մ.։ Արեգակի շուրջ մեկ ամբողջական պտույտ է կատարում 1300,66 երկրային օրվա ընթացքում, իր ուղեծրով շարժվելով միջինում 0,276784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6207) Բուրվիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մկրտչի խաչքար (Լիճք, Գեղարքունիքի մարզ)

Մկրտչի խաչքար, գտնվում է Հայաստանի Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի կորության մեջ ագուցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.39/1.53.12)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու  խորանի կորության մեջ ագուցված։


== Վիմական արձանագրություն ==
Խաչքարի քիվին և խաչերի շուրջն առկա է 4 տող վիմական արձանագրություն
ՍԲ ԽԱՉՍ ԵՂԻՆ ՄԿՐՏԻՉ ԱՅԾԱ Տ
ՈՒՐ ԿԱՆԳՆԵՑԻ ՊԱԽՇԱՅԻՇ ԿԱԶ
ՄՈՂ։ ԹՎ.
:ՋՁԸ։ (1539)։Համաձայն արձանագրության խաչքարը նվիրված է Մկրտչին։ Կանգնեցվել է 1539 թվականին։ Խաչքագործը Պախշայիչ կազմողն է։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Շատ-Հայք

Շատ-Հայք, գյուղ Արևմտյան Հայաստանում, Դիարբեքիրի վիլայեթի Լճեի գավառակում։


== Բնակչություն ==
1870-ական թվականներին ուներ 10 տուն հայ բնակիչ։ XX դարի սկզբներին ուներ 20 տուն հայ և 5 տուն քուրդ բնակիչ։


== Պատմամշակութային կառույցներ ==
Շատ-Հայքն ուներ հին հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սեմուել Ադջեյ

Սեմուել (Սեմի) Աջեյ (անգլ.՝ Samuel Adjei, սեպտեմբերի 1, 1980(1980-09-01), Աքրա, Գանա), գանացի ֆուտբոլիստ, դարպասապահ, ներկայումս հանդես է գալիս «Հարթս օֆ Օուք» ակումբում։


== Կարիերա ==


=== Ակումբային կարիերա ===
Կարիերան սկսել է «Հարթս օֆ Օուկ» ակումբում։ 2005 թվականի սեպտեմբերի 15-ին տեղափոխվեց թունիսյան «Կլուբ Աֆրիկեն»։ Տրանսֆերի արժեքը կազմեց 150 հազար դոլար։ Դանիացի Ռենե Նիգոր Ենսենի հարվածը հետ մղելուց հետո դարձավ ֆուտբոլի ազգային հերոս։ Աֆրիկայի լավագույն դարպասապահներից մեկն է։ 2008 թվականի նոյեմբերի 29-ին վերադարձավ հարազատ ակումբ։
Նա վերջապես համաձայնեց գալ «Հարթս օֆ Օուք» այն բանից հետո, երբ տեղական թերթին տված հարցազրույցում ասաց, որ համաձայն է ակումբում խաղալ ևս մեկ մրցաշրջան, որպեսզի Գանայի հավաքականի գլխավոր մարզիչ Միլովան Ռաևացը նորից իրեն հրավիրի հավաքական։


=== Կարիերան հավաքականում ===
Նա եղել է հավաքականի գլխավոր դարպասապահը։ Աջեյը մասնակցել է Եգիպտոսում տեղի ունեցած Աֆրիկայի ազգերի գավաթ 2006-ի խաղարկությանը, իսկ 2006 թվականի աշխարհի առաջնությանը խաղացել է Նիգերիայի հավաքականում։ Աջեյը մրցաշրջանում խաղաց մեկ խաղ, դուրս գալով փոխարինման այն բանից հետո, երբ հավաքականի հիմնական դարպասապահ Ռիչարդ Քինգստոնը վնասվածք ստացավ։
2007 թվականի մարտի 24-ին՝ Ավստրիայի հավաքականի դեմ ընկերական խաղում, որը կայացավ Գրացում, Աջեյը տեղ զբաղեցրեց Գանայի հավաքականի դարպասում։ Առաջին խաղակեսում նա վնասվածք ստացավ ավստրիացի հարձակվողների հետ ընդհարման պատճառով և տեղափոխվեց հիվանդանոց։ Փոխարինման դուրս եկավ Ռիչարդ Քինգստոնը։ Աջեյը կրկին հրավիրվեց մասնակցելու Աֆրիկական ազգերի 2008 թվականի գավաթի խաղարկությանը՝ խաղալու երկրորդ դարպասապահի կարգում։ Մրցաշարի ավարտից հետո հավաքականում կարիերան ավարտեց։ Ներկայումս իր ընտանիքի հետ ապրում է Նյու Ջերսիում։


== Ծանոթագրություններ ==


== Արտաքին հղումներ ==
Պրոֆիլը FIFA կայքում Archived 2013-07-01 at the Wayback Machine.
Պրոֆիլը National Football Teams կայքում
Թե ինչու նապաստակը միս չի ուտում (հեքիաթ)

Թե ինչու նապաստակը միս չի ուտում, լեհական ժողովրդական հեքիաթ։


== Սյուժե ==
Կար ժամանակ, որ ոչ միայն նապաստակը, այլ աղվեսն էլ միս չէր ուտում։ Մի օր աղվեսին մոտենում է գայլն ու առաջարկում, որ աղվեսը նրա մոտ աշակերտ լինի, նույնպես միս ու լյարդ ուտի, աղվեսն էլ համաձայնվում է։ Միասին մի մարգագետին են գնում ու տեսնելով, որ այդտեղ մի ձի է արածում,
թաքնվում են թփերի հետևում։ Գայլն աղվեսին մի քանի հարց է տալիս ու ասում, որ արդեն հարձակվելու ճիշտ ժամանակն է։ Միասին հարձակվում են ձիու վրա ու հոշոտում նրան։ Դրանից հետո գայլն ու աղվեսը հարձակվում են ոչխարի, կովի վրա, և աղվեսը մտածելով, որ արդեն միայնակ կարող է որսի գնալ, հեռանում է գայլից։ Գնում է, տեսնում նապաստակը մարգագետնում բողբոջ է ուտում, նրան ասում է, որ միսն ավելի համեղ է, և ուտելիս էլ ուժ է տալիս, և եթե նապաստակն էլ միս ուտեր, ամենահզոր ու ուժեղ շնից էլ ուժեղ կլիներ։ Աղվեսն առաջարկում է, որ նապաստակը նրա աշակերտը դառնա, նապաստակն էլ համաձայնվում է։ Միասին մի դաշտ են գնում ու տեսնելով, որ դաշտում մի ձի է արածում, թաքնվում են թփերի հետևում։ Աղվեսը նապաստակին մի քանի հարց է տալիս, հետո նրանք միասին հարձակվում են ձիու վրա, բայց քանի որ ձին աղվեսին նկատած է լինում, պատրաստ կանգնում ու սպասում է աղվեսին, և երբ աղվեսը հարձակվում է ձիու վրա, ձին իր սմբակներով այնպես է աղվեսին հարվածում, որ աղվեսի շունչը միանգամից փչում է։ Նապաստակը դա տեսնելով վախից դողալով մտածում է, որ ավելի լավ է` նա ամբողջ կյանքում բողբոջ ու խոտ ուտի, քան թե` ճակատը սմբակի բաժին դառնա, և այդ օրվանից նապաստակը մսի համը ոչ մի գնով չի ուզում փորձել։


== Կերպարներ ==
Նապաստակ
Աղվես
Գայլ
Ձի


== Ծանոթագրություններ ==


== Արտաքին հղումներ ==
Почему заяц мяса не ест — польская народная сказка
Почему заяц мяса не ест
Յանուրուսովո (գյուղ, Իշիմբայսկի շրջան)

Յանուրուսովո (ռուս.՝ Янурусово, բաշկիրերեն՝ Янурус), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 934 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անատոլի Խմելնիցկի

Անատոլի Խմելնիցկի (ռուս.՝ Анато́лий Ива́нович Хмельни́цкий, ապրիլի 15, 1936(1936-04-15)), խորհրդային և ռուս դիվանագետ։ Արտակարգ և լիազոր դեսպան (1991)։


== Կենսագրություն ==
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1960 թվականից զբաղվել է դիվանագիտական գործունեությամբ։

1988 թվականի սեպտեմբերի 8-ից մինչև 1992 թվականի նոյեմբերի 2-ը Մալայզիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
1996 թվականի փետրվարի 13-ից մինչև 2002 թվականի հուլիսի 16-տ Ֆիլիպիններում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
2-րդ դասի արտակարգ և լիազոր դեսպանորդ։
1-ին դասի արտակարգ և լիազոր դեսպանորդ։
Արտակարգ և լիազոր դեսպան (1991)։


== Ծանոթագրություններ ==
Օհեպալու

Օհեպալու (էստ․՝ Ohepalu), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 17 մարդ։

		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեպանկի (այլ կիրառումներ)

Ստեպանկի, կարող է վերաբերել՝

Ստեպանկի - գյուղ, Ուկրաինայի Խարկովի մարզի Խարկովի շրջանում
Ստեպանկի - գյուղ, Ուկրաինայի Վիննիցայի մարզի Բառի շրջանում
Ստեպանկի - գյուղ, Ուկրաինայի Վիննիցայի մարզի Մուրովանիե Կուրիլովցիի շրջանում
Ստեպանկի - գյուղ, Ուկրաինայի Վիննիցայի մարզի Պոգրեբիշչեի շրջանում
Բլուր (աշխարհագրություն)

Անվան այլ կիրառումների համար տե՛ս՝ Բլուր (այլ կիրառումներ)
Բլուր, գմբեթանման, սովորաբար զառիկող լանջերով, մինչև 200 մ հարաբերական բարձրության ռելիեֆի ձև։ Բլուրների մեծ մասը կուտակումային գոյացումներ են (կամեր, օզեր, բարխաններ, դյուներ)։ Հանդիպում են նաև էրոզիոն (խոյի ճակատ) և արհեստական բլուրներ (ապարների լցակույտեր, հողաթմբեր)։


== Ծանոթագրություններ ==


== Տես նաև ==
Լեռ
Դամբարանաբլուր
Կարաթեփե (Ուրֆայի նահանգ)

Անվան այլ կիրառումների համար տե՛ս՝ Կարաթեփե (այլ կիրառումներ)Կարաթեփե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սափուձվրեբի

Սափուձվրեբի (վրաց.՝ საფუძვრები), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1260 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 27 մարդ։


== Ծանոթագրություններ ==
Անդրկովկասյան հատուկ կոմիտե

Անդրկովկասյան հատուկ կոմիտե, Օզակոմ (ռուս.՝ Особый Закавказский комитет), Ռուսաստանի ժամանակավոր կառավարության Անդրկովկասի երկրամասային մարմինը։ 
Ստեղծվել է 1917 թվականի մարտի 9 (22)-ին Թիֆլիսում, պետական 4-րդ դումայի Կովկասի 5 ներկայացուցիչներից. Վասիլի Խառլամով (կադետ, նախագահ), Միքայել Պապաջանյան (կադետ), Մամեդ Յուսիֆ Ջաֆարով (կադետ), Կիտա Աբաշիձե (սոցիալ-ֆեդերալիստ), Պավել Պերեվերզև (կադետ)։ Վրացի մենշևիկները բողոքեցին Անդրկովկասյան հատուկ կոմիտեում ներկայացուցիչ չունենալու համար։ Շուտով դրանում ընդգրկվեց մենշևիկ Ակակի Չխենկելին (Պերեվերզևի փոխարեն)։ 
Որպես ժամանակավոր կառավարության տեղական մարմին Անդրկովկասյան հատուկ կոմիտեն կոչված Էր Անդրկովկասում հաստատել կայուն կարգ։ Նրա վրա դրվեց նաև Կովկասյան ռազմաճակատում ռուսական զորքերի գրաված մարզերի քաղաքացիական կառավարումը (Արևմտյան Հայաստանում սահմանվեց Գերագույն կոմիսարի պաշտոն)։ 1917 թվականի մարտի 18-ին Անդրկովկասյան հատուկ կոմիտեն կոչով դիմեց Անդրկովկասի բնակչությանը՝ տեղական պայմաններին համապատասխան «նոր կարգի ստեղծման մասին»։ Այդ փաստաթղթում կրկնվում էին Ռուսաստանի ժամանակավոր կառավարության հիմնական դրույթները, իսկ կարևորագույն՝ ագրարային, ազգային և բանվոր, հարցերի լուծումը հետաձգվում էր մինչև Սահմանադիր ժողովի գումարը։ 
Անդրկովկասյան հատուկ կոմիտեն Անդրկովկասում իրական իշխանություն չուներ։ Նրա գործունեությունը հիմնականում արտահայտվեց երկրամասում գյուղացիական ելույթները կանխելու փորձով, ինչի համար ստեղծվեցին հաշտարար հանձնաժողովներ, որոնք և պետք է լուծեին հողային հարցի շուրջն առաջացած վեճերը։ Նման կիսամիջոցառումներն ի վիճակի չէին կարգավորել իրադրությունն Անդրկովկասում։ Իշխանության ավելի ազդեցիկ մարմիններ էին գործադիր կոմիտեները։ 1917 թվականի փետրվարյան հեղափոխությունից հետո, Հայաստանում մասնավորապես, իշխանությունը պատկանում էր Երևանի նահանգային և Կարսի մարզային գործադիր կոմիտեներին, որոնց մեջ մտնում էին քաղաքային դումայի անդամները, բանվորական, զինվոր, պատգամավորների խորհուրդների, ինչպես նաև վաճառականների, հասարակական զանազան կազմակերպությունների ներկայացուցիչներ։ 1917 թվականի վերջին Անդրկովկասում աշխուժացան ազգային խորհուրդները. այդ թվում և Հայոց ազգային խորհուրդը։ Անդրկովկասյան հատուկ կոմիտեն գոյատևեց մինչև 1917 թվականի նոյեմբեր, երբ նրան փոխարինեց Անդրկովկասյան կոմիսարիատը։


== Գրականություն ==
Հայ ժողովրդի պատմություն, հ. 6, Ե., 1981։ Կ. Խուդավերդյան
Վիզինգա (այլ կիրառումներ)

Վիզինգա, կարող է վերաբերել՝

Վիզինգա - գյուղ Ռուսաստանի Կոմիի հանրապետության Սիսոլսկի շրջանի կազմում
Վիզինգա - գետ Ռուսաստանում, Ստորին Պուզլայի վտակը
Էսոն (դեպարտամենտ)

Էսոն (ֆրանսերեն՝ Essonne), դեպարտամենտ Ֆրանսիայի կենտրոնական մասում։ 

Էսոն դեպարտամենտի կարգային թիվն է՝ 91։


== Պատմական տեղեկություններ ==

Էսոնն ստեղծվել է 1968 թ. հունվարի 1-ին նախկին Սեն-է-Ուազ դեպարտամենտի հարավային մասից։ 
1963 թ. Carrefour-ը Իլ-դը-Ֆրանսում (Փարիզի երկրամաս) բացեց առաջին հիփերմարքեթը՝ Սեն-Ժենեվյև-դը-Բուա (Էսոն) բնակավայրում (չնայած նրան, որ «hypermarche» բառն առաջին անգամ գործածվել է միայն 1966 թ.)։ 
1969-ին Շաթոֆոր (Իվլին դեպարտամենտ) և Թուսյու-լը-Նոբլ համայնքներն անցան ներկայիս Իվլին դեպարտամենտին։


== Աշխարհագրական տվյալներ ==
Էսոնի ամբողջ հյուսիսային մասը պատկանում է Փարիզի ագլոմերացիային և ուրբանիզացված է։ Հարավային մասը հիմնականում գյուղական է։

Տարածքը 1804 քառ.կմ է, կազմված է արոնդիսմենթից, ունի կանտոն, համայնք։


== Արտաքին հղումներ ==
Պաշտոնական կայք Archived 2011-03-13 at the Wayback Machine.
Մերսրագսի շրջան

Մերսրագսի շրջան (լատիշ․՝ Mērsraga novads),  վարչատարածքային միավոր Լատվիայի հյուսիս-արևմուտքում, գտնվում է պատմական Կուրզեմե մարզում։ Վարչական կենտրոնը համարվում է քաղաք Մերսրագսը։ Երկրամասի շրջանների ներքին բաժանումը բացակայում է։
Սահմանակից է Ռոյայի, Տալսիի, Էնգուրեի և Տուկումայի շրջաններին։
2010 թվականի հունվարի 1-ի տվյալներով բնակչությունը կազմել է 1832 մարդ ։ Տարածքի մակերեսը կազմում է 109 կմ² ։


== Պատմություն ==
Տարածաշրջանը կազմավորվել է 2011 թվականին  Լատվիայի Ռոյայի շրջանի բաժանման ավարտից հետո։
2010 թվականի սեպտեմբերի 6-ին Սեյմը ընդունեց մի օրենք, ըստ որի՝ Ռոյայի երկրամասը բաժանվեց Ռոյայի և Մերսրագսիի, համապատասխան նախկին Ռոյայի և Մերսրագսիի շրջանների, որոնք մինչև այդ գտնվել են Ռոյայի շրջանում։ 2010 թվականի դեկտեմբերի 18-ին տեղի ունեցավ Ռոյայի և Մերսրագսիի շրջանների դումանների ընտրությունները ։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալն կերպ՝ ref>Население Латвии по переписи населения 2011</ref>


== Ծանոթագրություններ ==


== Արտաքին հղումներ ==
Официальный сайт Мерсрагского края (լատիշերեն)
Թաի (ազգային պարկ)

Թաի (ֆր.՝ Parc national de Taï), ազգային պարկ Կոտ դ'Իվուարում։ Գտնվում է երկրի արևմուտքում՝ Լիբերիայի սահմանին։ Նախագծված է պաշտպանել Արևմտյան Աֆրիկայի խոնավ հասարակածային անտառի վերջին տարածքներից մեկը։ 1982 թվականից ըդգրկվել է Համաշխարհային ժառանգության օբյեկտների ցուցակում։


== Պատմություն ==
1926 թվականին երբ Կոտ դ'Իվուարը ֆրանսիական գաղութ էր, այստեղ ձևավորվել է 5,603 կմ² բնական արգելոց։ Տարածքը բազմիցս փոխել է իր կարգավիճակը, մինչև 1972 թվականին Կոտ դ'Իվուարի նախագահի հրամանով այստեղ ստեղծվել է ազգային պարկ։ Արդյունքում այգու տարածքը կազմել է 3500 կմ։ Նույն թվականին 723 կմ² տարածքով Նզո բնապահպանական արգելոցն առանձնացավ այգուց։ 1973 թվականին ազգային պարկից հանվել է ևս 200 կմ² և տեղափոխվել է արգելոց։ 1996 թվականին  այգու շուրջ ձևավորվել է 960 կմ² բուֆերային գոտի, որի ընթացքում աստիճանաբար դադարեցվել է բոլոր տնտեսական գործունեությունը։ 2006 թվականին արգելոցը նորից ընդգրկվել է Թաի ազգային պարկի մեջ։
1978 թվականին ՅՈՒՆԵՍԿՕՅԻ «Մարդը և կենսոլորտը» ծրագրի շրջանակներում պարկ հայտարարվել է կենսոլորտային տարածք։
2002-2007 թվականների քաղաքացիական պատերազմից այգին զգալիորեն վնասվել էր, երբ փախստականները սկսեցին հաստատվել այգում, և որսագողության ծավալը զգալիորեն աճեց։


== Աշխարհագրություն ==
Այգին գտնվում է 80-ից 396 մ բարձրության վրա, ամենաբարձր կետը Նիենոկու լեռն է։ Այն գտնվում է սարահարթում, որը հատվում է մի քանի խորքային հովիտներով։ Այգուց ամբողջ արտահոսքը տեղի է ունենում Կավալլի գետի ավազանում, ջրի մակարդակը էապես կախված է սեզոնից։ Այգու հարավ-արևմուտքում կան ճահիճներ։


=== Բուսական աշխարհ ===
Այգին Վերին Գվինեայի խոնավ անտառների վերջին մեծ մնացորդն էր, որը ժամանակին զբաղեցրել է ժամանակակից Գանայի,  Տոգոյի, Կոտ դ'Իվուարի, Սիերա Լեոնեի, Լիբերիայի, Գվինեայի և Գվինեա Բիսաուի տարածքները։ Կոտ դ'Իվուարի տրոպիկական անտառների շուրջ 90% -ը վերջին 50 տարիների ընթացքում ոչնչացվել է։ Այգում աճում են բարձրակարգ բույսերի 1300 տեսակ, որոնցից մոտ 50-ը էնդեմիկ են։


=== Կենդանական աշխարհ ===
Այգում գտնվող կաթնասուններից հայտնաբերվել են կապիկների տասնմեկ տեսակներ, այդ թվում  սովորական շիմպանզե, կապիկների այլ տեսակներ, գետաձիեր, բոնգո այծքաղներ, աֆրիկյան կարմիր գոմեշ, մի քանի տեսակի եղջյուրավորներ (Դեղնամեջ դուկերներ, Cephalophus jentinki, զոլավոր դուկերներ, Cephalophus maxwelii, Cephalophus ogilbyi, Սև դուկերներ, Cephalophus dorsalis)։ Փղերի թիվը կազմում է մոտ 750։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Taï National Park, Cote d’Ivoire
Կապրաշիանի

Կապրաշիանի (վրաց.՝ კაპრაშიანი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Կասպից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 34 մարդ։


== Ծանոթագրություններ ==
Բրիտանա-հայկական կոմիտե

Բրիտանա-հայկական կոմիտե (անգլ.՝ British Armenian Committee), հասարակական-քաղաքական կազմակերպություն Մեծ Բրիտանիայում 1915-1923 թվականներին։ Նախագահն էր Ուիլյամսը։ Կոմիտեի կազմում էին բրիտանական խորհրդարանի և կառավարության անդամներ, Մեծ Բրիտանիայի հասարակական և քաղաքական նշանավոր գործիչներ Նոել և Հարոլդ Բաքսթոնները, Սեսիլը, Ջեյմս Բրայսը, Առնոլդ Թոյնբին և ուրիշներ։ Բրիտանա-հայկական կոմիտեի հիմնական գործունեությունն էր հանդիպումների և զրույցների կազմակերպումը անգլիական կառավարության անդամների, պետական այլ հիմնարկների ղեկավարների հետ, խորհրդարանում հայկական հարցի քննարկումներին մասնակցելը, Հայաստանի և հայ ժողովրդի կացության մասին նյութեր և հոդվածներ հրապարակելը, ինչպես նաև հայ ժողովրդին օգնելու համար միջոցների հանգանակումը և այլն։
Aina mun pitää

Aina Mun Pitää, ֆիննական երգ, որը ներկայացվել է Եվրատեսիլ 2015 երգի մրցույթում։ Երգը կատարում են «Pertti Kurikan Nimipäivät» խումբը, որը կազմված է չորս անդամից։


== Տեղեկատվություն երգի մասին ==
«Aina Mun Pitää» երգի տևողությունը 85 վայրկյան է, որը հայերեն կոչվում է «Ես միշտ ստիպված եմ լինում»։
Խմբի կազմում մտավոր խնդիրներ ունեցող չորս տղամարդ են։ Իրենց իսկ ստեղծագործությունները կատարելով՝ նրանք կարճ ժամանակում մեծ հեղինակություն վաստակեցին։ Խումբը համերգային շրջագայություններ է ունեցել ԱՄՆ-ում, Մեծ Բրիտանիայում, Գերմանիայում ու էլի շատ երկրներում։ Նրանց մասին պատմող վավերագրական ֆիլմն էլ բազմաթիվ փառատոների է մասնակցել ու արժանացել գլխավոր մրցանակների։
PKN անվանումով քառյակը Եվրատեսիլին մասնակցելու համար ընտրվել է ֆիննական հեռուստադիտողների քվեարկությամբ։
Խումբը առաջին փանք-համույթն է, որը ելույթ է ունենալու Եվրատեսիլի բեմում։


== Կարծիքներ ==


== Ծանոթագրություններ ==


== Արտաքին հղումներ ==
"Aina mun pitää" music video ՅուԹյուբում
"Aina mun pitää" at UMK ՅուԹյուբում
Lyrics in English at YLE Kioski
"Aina mun pitaa" in English by Detroit rock band The Seatbelts ՅուԹյուբում
Վալզերգ

Վալզերգ (ֆր.՝ Valzergues), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 202 մարդ, բնակչության խտությունը` 31.12 մարդ/կմ²։ Բնակավայրը զբաղեցնում է 6.49 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 115 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 26։ Ակտիվության ցուցանիշը կազմում է 77,4 %։ 89 աշխատունակ մարդկանցից աշխատել է 85 անձ (43 տղամարդ և 42 կին)։ Գործազուրկ են եղել 4 անձ (1 տղամարդ և 3 կին)։ 26 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարոլ Ջի

Կարոլինա Գիրալդո Նավարրո  (անգլ.՝ Carolina Giraldo Navarro, փետրվարի 14, 1991(1991-02-14), Մեդելյին, Կոլումբիա), առավել հայտնի է իր բեմական Կարոլ Ջի անունով։ Կոլումբիական ռեգգիոն երգչուհի և երգահան, նրա երգերը՝ «Ahora Me Llama»-ն, «Mi Cama»-ն և «Culpables»-ն եղել են Billboard Hot Latin Songs-ի թոփ տասնյակում։


== Կյանք և կարիերա ==
Մանուկ հասակում Կարոլին Գիրալդո Նավարրոն մասնակցել է The X Factor տաղանդների մրցույթին։ Նախքան Նյու Յորք տեղափոխվելը՝ հետագա  ուսումը շարունակելու, շարունակեց իր ուսումը Մեդելինի Կալասանզում և սովորեց երաժշտություն Անտիոքի համալսարանում։ 2007 թվականին նա սկսեց օգտագործել բեմական անվանումը՝ Կարոլ Ջիին։
2013 թվականին նա համագործակցեց պուերտո ռիկացի երգիչ Նիքի Ջեմի հետ և թողարկեց "Amor De Dos" երգը, որը շատ հայտնի դարձավ Կոլումբիայում և ունեցավ ավելի քան 90 միլիոն դիտում YouTube- ում։
2014 թվականին նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Էնդի Ռիվերաի հետ և թողարկել է "Mañana" երգը որն այժմ ունի ավելի քան 90 միլիոն դիտում YouTube-ում։ Նա նաև թողարկել է «Ricos Besos» երգը, բայց ոչ այնքան հաջող։
2015 թվականին նա թողարկել է արգենտինական ռոք խմբի «Ya No Te Creo» երգը՝  «Mil Horas» անվանմամբ, որն ինքն էր մշակել։ Որոշ ժամանակ անց Կարոլը համագործակցում է ամերիկյան ռեգգիոնի երգիչ Դե Լա Գեթթոյի հետ, «Te Lo Quiero Hacer» երգը թողարկելու համար։ 2016 թվականի մարտին թողարկեց «Casi Nada» երգը, իսկ նույն տարվա ապրիլին՝ «Muñeco De Lego» երգը։
2017-ին Կարոլը հանդես եկավ Bad Bunny- ի հետ «Ahora Me Llama» միասնական երգով, որը արագորեն հայտնի դարձավ և  ստացավ ավելի քան 640 մլն դիտում YouTube- ում։ Որոշ ժամանակ անց, նույն տարվա ընթացքում նա թողարկել է "A Ella" երգը, որը մեծ ճանաչում ստացավ Կոլումբիայում։ Ավելի ուշ, նա համագործակցել է ռեգգիոնի կոլումբիական գործընկերոջ և լատինաամերիկյան վոկալիստ Քեվին Ռոլդանի հետ և թողարկել է «Eres mi Todo» երգը։ Նաև տարվա ընթացքում նա միացել է տաղանդների շոուին` Pequeños Gigantes USA- ին, որպես թիմի ավագ և դատավոր՝ Պրինց Ռոյսի, Լուիս Կորոնելի և Բիանկա Մարրոքինի հետ միասին։ Խոսելով քաղաքային երաժշտության գենդերային բացերի մասին, Գիրալդոն ասաց. "Կանայք պետք է ավելի շատ տեղ ունենան քաղաքային երաժշտության մեջ։ Ժանրը շատ է զարգացել ինչպես երաժշտական մակարդակով, այնպես էլ տեքստերի առումով, ինչը որ այժմ այնքան էլ հեշտ չէ։ Մեզ համար սա լավ հնարավորություն է"։  2017 թ. Premios Juventud պարգևատրության ժամանակ նա հանդես եկավ իր բացման ելույթով։


== Սկավառակագրություն ==


=== Ստուդիական ալբոմներ ===


=== Երգեր ===


== Ծանոթագրություններ ==
Հեռագրական ապարատ

Հեռագրական ապարատ, էլեկտրական հեռագրաազդանշանների հաղորդման և ընդունման ապարատ։ Առաջին հեռագրական ապարատ սաեղծել և գործողությունը ցուցադրել է Պ.Լ.Շիլլինգը (1832)։ Տարբերում են գրանցող (Մորզեի) և տառատպիչ (ստարտստոպային) հեռագրական ապարատներ։ ԽՍՀՄ-ում հեռագրական ապարատի հիմնական տեսակներն են ժապավենային և փաթթոցային ստարտստոպային ապարատները։ Հեռագրական ապարատը բաղկացած է հաղորդչից և ընդունիչից։ 


== Հեռագրական հաղորդիչ ==
Հեռագրական հաղորդիչը (նկ. 1) իրագործում է հաղորդվող նշանների ծածկագրումը, զուգահեռ կոդային կոմբինացիայի փոխակերպումը հաջորդականի, կոդային կոմբինացիայի կազմը համալրում է ծառայական ազդանշաններով (ընդունիչի համաժամանակացման և փուլավորման համար), ինչպես նաև խիստ հաջորդականությամբ կապի գիծ է ուղարկում պահանջվող տևողության և ամպլիտուդի էլեկտրական ազդանշաններ։ Ինֆորմացիայի աղբյուրից տրվող յուրաքանչյուր նշան մտնում է կոդավորման (ծածկագրմանտարրերը կոդավորման սարքի ելքից անցնում են հավաքաշարող սարքը։ Հաղորդող բաշխիչը կոդային կոմբինացիայի յուրաքանչյուր տարր հաջորդաբար փոխակերպում է որոշակի տևողության էլեկտրական ազդանշանի։ Ելքի սարքը ձևավորում է անհրաժեշտ հզորության, բևեռայնության և ձևի էլեկտրական ազդանշաններ, իսկ տվիչը հաղորդում է ծառայական ազդանշանները։ Ինֆորմացիայի հաղորդման արագությունը պայմանավորված է հաղորդակով։


== Հեռագրական ընդունիչ ==
Հեռագրական ընդունիչը (նկ.2) ընդունում է էլեկտրական ազդանշանները, որոշում յուրաքանչյուր տարրական ազդանշանի բևեռայնությունը, վերծանում կոդային կոմբինացիան և տպում ընդունված նշանը։ Մուտքի սարքից տարրական ազդանշաններն ընդունող բաշխիչի միջով ուղարկվում են հավաքաշարող սարքը, որտեղ դրանք կուտակվում և հաղորդվում են վերծանիչին, ապա՝ տպագրական մեքենային, որը ժապավենի կամ փաթթոցի վրա գրի է առնում հաղորդագրությունը։ Ընդունիչի համաժամանակացումն ու փուլավորումը իրագործվում են ) սարք և ավտոմատ փոխակերպվում կոդային կոմբինացիայի, որի ընդունող բաշխիչով և կառավարող սարքով, իսկ ընդունիչի աշխատանքի արագությունը որոշվում է հաղորդակով։
Հեռագրական ապարատի կազմի մեջ կարող են մտնել նաև ավտոմատացման կցիչներ (ռեպերֆորատորային, տրանսմիտերային), ինքնապատասխանիչ և ինքնարգելակ, որոնք հնարավորություն են տալիս ավտոմատ կերպով հաղորդել և ընդունել հաղորդագրությունը, միացնել-անջատել հաղորդակը և այլն։
Սառլա լա Կանեդա (շրջան)

Սառլա լա Կանեդա (ֆր.՝ Sarlat-la-Canéda), շրջան (ֆր.՝ Arrondissement) Ֆրանսիայի Աքվիտանիա երկրամասի  Դորդոն դեպարտամենտում։ Սուպրեֆեկտուրա՝ Սառլա լա Կանեդա։ Շրջանի բնակչությունը 2006 թվականին կազմել է 72 873  մարդ։ Բնակչության խտությունը՝ 38 մարդ/կմ²։ Շրջանի տարածքը՝ 1921 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն- Սարլա լա Կանեդա շրջան (ֆր.)
Սավիչի (գյուղ, Շեպետովի շրջան)

Սավիչի (ուկրաիներեն՝ Савичі), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Սավիչի գյուղում բնակվում էր 86 մարդ։ Բնակավայրը զբաղեցնում է 0,041 կմ² տարածք։ Բնակչության խտությունը կազմում էր 2097,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
818

818 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 818 թվականն է, 
IX դարի 18-րդ տարին։


== Դեպքեր ==


== Ծնունդներ ==


== Մահեր ==
Բոխի (այլ կիրառումներ)

Բոխի, կարող է վերաբերել՝

Բոխի - ղաժի, կեչազգիների ընտանիքի տերևաթափ ծառերի, հազվադեպ՝ թփերի ցեղ
Բոխի - ձիասամիթ, նեխուրազգիների (հովանոցավորներ) ընտանիքի բազմամյա խոտաբույսերի ցեղ